 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**19.10.2017**

Ca urmare a solicitării de emitere a acordului de mediu adresată de COMUNA MICEŞTII DE CÎMPIE, cu sediul în Miceştii de Cîmpie, nr. 18, înregistrată la Agenţia pentru Protecţia Mediului Bistriţa-Năsăud cu nr. 11123/02.10.2017, ultima completare înregistrată sub nr. 11678/13.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2017, că proiectul „*Modernizare drum comunal DC 21 şi străzi în comuna Miceştii de Cîmpie, în localitatea Miceştii de Cîmpie: strada pe faţă, strada Drumul Căminului, strada Gării, în localitatea Visuia: strada Principală, strada Bisericii, în localitatea Fîntîniţa: strada Principală*”, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e): “construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” și în Anexa 2 punctul 13, lit. a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă executate sau în curs de a fi executate";*

*b)- se propune pentru modernizare prin asfaltare a 6 străzi şi a unui drum comunal, situate în intravilanul şi extravilanul comunei Miceştii de Câmpie;*

*- lungimea totală a tronsoanelor de străzi propuse modernizării este de 6702 m;*

*- modernizarea acestor drumuri constă în: consolidarea platformei drumului, asigurarea scurgerii apelor şi refacerea podeţelor;*

*- drumuri propuse modernizării prin proiect sunt:*

|  |  |  |  |  |  |
| --- | --- | --- | --- | --- | --- |
| **Nr. crt** | **Denumire strada** | **Lungime [m]** | **Parte carosabila [m]** | **Acostamente [m]** | **Platforma [m]** |
|
|  | **COMUNA MICESTII DE CAMPIE** | | | | |
| 1 | Drum comunal DC21  Km 4+250-8+872 | 4622.00 | 5,50 | 2 x 0,50 | 6,50 |
|  | **LOCALITATEA VISUIA** | | | | |
| 2 | Strada Bisericii | 500.00 | 4,00 | 2 x 0,50-1,00 | 5,00-6,00 |
| 3 | Strada Principala | 415.00 | 4,00 | 2 x 0,50 | 5,00 |
| **LOCALITATEA MICESTII DE CAMPIE** | | | | | |
| 4 | Strada Pe Fata | 100.00 | 5,50 | 2 x 0,50 | 5,00 |
| 5 | Strada Drumul Caminului | 465.00 | 4,00 | 2 x 0,50 | 5,00 |
| 6 | Strada Garii | 210.00 | 4,00 | 2 x 0,50 | 5,00 |
| **LOCALITATEA FANTANITA** | | | | | |
| 7 | Strada Principala | 390.00 | 5.50 | 2 x 0,50 | 6,50 |
| **TOTAL** | | **6702.00** |  |  |  |

*- structura rutieră proiectată include:*

*a) pe strazile cu impietruire existenta:*

*- 4 cm strat de uzura din BA16;*

*- 6 cm strat de legatura din BAD25;*

*- 15 cm strat de baza din piatra sparta;*

*- 45 cm strat de fundatie din balast (20cm pietruire existenta + 25cm reprofilare si completare cu balast);*

*b) pe strazile cu calea de rulare din pamant*

*- 20 cm strat de forma din refuz de ciur.*

*- 25 cm strat de fundatie din balast*

*- 15 cm strat de baza din piatra sparta*

*- 6 cm strat de legatura din BADPC25*

*- 4 cm strat de uzura din BAPC16.*

*- apele vor fi colectate în şanţuri trapezoidale pereate cu beton, şanţuri trapezoidale din pământ, rigole triunghiulare pereate cu beton, rigole carosabile ranforsate şi rigole carosabile în dreptul acceselor la proprietăţi. În dreptul acceselor la proprietăţi se vor realiza rigole carosabile pe lungimea de 5,00 m pe fiecare stradă;*

*- pe aceste drumuri se vor decolmata podețele existente, iar cele subdimensionate se vor înlocui cu podețe tubulare noi şi podeţe dalate din elemente prefabricate:*

*- drumurile laterale se vor asfalta pe o lungime de 25 m de la intersectie, cu latimea de 4,00 m și se vor amenaja șanturile pe aceasta lungime, iar acolo unde este cazul, se vor prevedea podete tubulare;*

*- pe străzile cu o singură bandă de circulaţie se vor realiza platforme de încrucișare din aproximativ 250 în 250 m cu lăţimea de 2,00 m.*

*c) Proiectul nu are efect cumulativ cu alte proiecte din zonă.*

*d) Proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite.*

*e) Se utilizează resurse naturale regenerabile.*

*f) La faza de realizare a proiectului rezultă deşeuri de construcţie, deșeuri de tip menajer şi asimilate, iar după punerea în funcţiune rezultă deşeuri de tip menajer şi deşeuri de ambalaje.*

*Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

*g) Nu se utilizează substanţe periculoase sau tehnologii care să inducă risc de accidente.*

*h) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*i) Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*j) Anunţul solicitării a fost mediatizat prin afişare la sediul Primăriei comunei Miceștii de Campie, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

***Condiţii de realizare a proiectului:***

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu.*

*3. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante);*

*6. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*7. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*8. Se interzice accesul de pe amplasament pe drumurile publice cu utilaje, maşini de transport necurăţate.*

*9. Nu se vor executa lucrări de reparaţii a motoarelor, schimbarea uleiului de motor şi hidraulic pe amplasamentul proiectului. Aceste operațiuni se vor efectua numai pe amplasamente autorizate.*

*10. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*11. Se vor lua măsurile necesare pentru prevenirea degajării şi împrăştierii prafului în timpul execuţiei lucrărilor (instalare barieră de protecţie, umectări ş.a.).*

*12. Instruirea/pregătirea angajaţilor pentru intervenţie în cazul sesizării unor scurgeri accidentale de produse petroliere/uleiuri minerale.*

*13. În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectată.*

*Se va raporta la APM BN şi la CJ BN al GNM orice poluare constatată, indiferent de cauzele apariţiei acesteia.*

*14. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*15. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

geogr. Elena Greab